## Letna konferenca Konzorcija strokovnih gimnazij

MŠŠ, Masarykova 16, Ljubljana ob 9.30 do 14.00.

Projekt *Posodobitve posodobitev kurikularnega procesa na osnovnih šolah in gimnazijah* poteka od leta 2008 pod vodstvom Ministrstva za šolstvo in šport. ***Elektrotehniško-računalniška strokovna šola in gimnazija Ljubljana*** (Vegova ulica 4, Ljubljana) vodi Konzorcij strokovnih gimnazij, ki skrbi, da se elementi posodobljenih učnih načrtov za gimnazije uvajajo v strokovnih gimnazijah. V Konzorcij strokovnih gimnazij je vključenih 30 strokovnih gimnazij (ekonomske, umetniške in tehniške) iz vse Slovenije.

V četrtem letu delovanja Konzorcija strokovnih gimnazij sklicujemo letno konferenco ravnateljev in vodij Šolskih razvojnih timov, ki bo 31. 1. 2012. Šolski razvojni timi so tisti, ki skrbijo, da udejanjamo cilje Projekta posodobitev gimnazijskih programov. To so uvedeni posodobljeni učni načrti in kurikularne obogatitve (npr. kompetenčno naravnano učno ciljno načrtovanje pouka, fleksibilne oblike dela, drugačno izvajanje učnih vsebin, timsko in medpredmetno poučevanje in učenje, avtentičen pouk ipd.).

Konzorcij strokovnih gimnazij bo na svoji letni konferenci predstavil dosedanje delo delovnih teles konzorcija. Vodstvo konzorcija koordinira vsa delovna telesa konzorcija (Upravni odbor, Ekspertno skupino za šolske razvojne time- tri članice, Ekspertno skupino za šolske razvojne projekte – 8 članov, Delovne skupine po predmetnih področjih- 40 članov) in sodeluje z Ministrstvom za šolstvo in šport ter Zavodom Republike Slovenije za šolstvo. Vsako delovno telo konzorcija sestavljajo posebej usposobljeni učitelji vseh partnerskih šol, Upravni odbor pa je sestavljen iz 6 izvoljenih ravnateljev partnerskih šol in zunanja članica (Silvester Tratar, vodja in člani Ivan Ketiš SERŠ MB; Boris Plut ŠC NM; Rajmund Valcl, ŠC Velenje; Ivan Poklič, SEŠ CE; Alenka Lukman Košir, SŠOF LJ, Jurij Šink, ESIC KR; Katja Pavlič Škerjanc, ZRSŠ zunanja članica). Vsako od delovnih teles ima poleg svetovalne tudi evalvacijsko vlogo. Največ poudarka dajemo na razvojnem delu konzorcija, ki poteka v tesnem sodelovanju z ZRSŠ, to je izpeljavi šolskih razvojnih projektov (trenutno j poleg 17 zaključenih še 25 novih projektov na 20 šolah). Vsak šolski razvojni projekt si zastavi raziskovalno vprašanje, ki predstavlja raziskovalno področje na katerem želi šola napredovati. Povečini so razvojna vprašanja naravnana na spodbujanje razvoja drugačnih oblik in metod dela v razredu, sodelovalnega poučevanja in učenja ter razvoja kompetenc.

Cilj projekta prenove gimnazijskih programov je, da posodobitve postanejo del sodobnega učnega procesa na strokovnih gimnazijah tudi ob koncu projekta in da šole skupaj s šolskimi razvojnimi projekti postanejo avtonomne pri razvojnem načrtovanju in raziskovanju svojega dela.

Za KSG zapisala Vida Vidmar, koordinatorica projekta